Astanga mysore - Om Yoga -koulu Tampere
Astanga mysore -tunti vie astangajoogan harjoitustasi pidemmälle. Voit osallistua mysore-tunnille, kun sinulla on säännöllistä kokemusta astangajoogan harjoituksesta. Olet valmis siirtymään mysoreen, kun olet käynyt astangajoogan alkeiskurssin tai sinulla on jo muistissa aurinkotervehdys a ja b sekä jonkin verran seisomasarjan asentojen järjestystä. Näitä opit alkeiskurssin lisäksi Astanga alkeet 1– ja 1-2 -tunneilla.
Astangan mysore-tunnilla teet harjoitusta itsenäisesti oman hengitykseksesi tahtiin. Mysore-tunneilla opettaja ohjaa oppilaita yksilöllisesti jokaisen omista lähtökohdista käsin sanallisesti opastaen sekä tarvittaessa fyysisesti avustaen. Kun muistat harjoitusta pidemmälle ulkoa ja olet valmis, opettaja opettaa sinulle uusia asentoja ja auttaa sinua jatkamaan harjoitustasi eteenpäin. Tunnilla on lähes aina opettajan lisäksi avustaja, jolta voi kysyä apua harjoitukseen. Tunti aloitetaan yhdessä alkumantralla, muutoin tunti tehdään omaan tahtiin ja omaan tasoon sopivana.
Mysore-harjoittelussa ei ole merkityksellistä, oletko harjoitellut astangajoogaa vuosia tai vasta hiljattain aloittanut. Ainoastaan sillä on väliä, että olet valmis opettelemaan astangajoogan harjoituksen ja sitoutumaan säännöllisen astanga-harjoituksen aloittamiseen.
Säännöllistä astangaharjoitusta helpottaa se, että monille Om Yoga -koulun mysore-tunneille voi saapua liukuvasti. Kaikkien ei tarvitse aloittaa harjoitusta samaan aikaan, vaan on ohjauksen kannalta jopa parempi, jos jokainen aloittaa harjoituksen hieman eri aikaan. TARKISTA mysore-tuntien kellonajat tuntivarausjärjestelmästämme.